**Módosító okirat**

A Savaria Megyei Hatókörű Városi Múzeum, Szombathely Megyei Jogú Város Közgyűlése által 2014. május 5. napján kiadott, 61.077-8/2014. számú alapító okiratát az államháztartásról szóló 2011. évi CXCV. törvény 8/A. §-a alapján – Szombathely Megyei Jogú Város Közgyűlésének ……………….Kgy.számú határozatára figyelemmel – a következők szerint módosítom:

1. Az alapító okirat 1.3.1. pontja az alábbi 1.3.1.7. ponttal egészül ki:

**„1.3.1.7.Szent Márton Intézet**

**9700 Szombathely, Rákóczi Ferenc u. 12.”**

2. Az alapító okirat 2.1.3. pontja helyébe az alábbi 2.1.3. pont lép:

**„2.1.3. A megyei hatókörű városi múzeum a gyűjtőterületére állami feladatai keretében:**

* **vagyonkezelője az alapleltárában és jogszabály szerinti külön nyilvántartásában szereplő kulturális javaknak,**
* **végzi a jogszabályban meghatározott régészeti szaktevékenységeket,**
* **szakmai nyilvántartása alapján jogszabályban meghatározottak szerint adatokat szolgáltat a régészeti lelőhelyekről,**
* **a régészeti feltárás esetén kívül előkerült régészeti leletet vagy lelőhelyet a kulturális örökség védelméről szóló törvényben meghatározott intézménynek haladéktalanul bejelenti,**
* **jogszabályban meghatározottak szerint részt vesz a régészeti feltárás során előkerült régészeti leletek, továbbá a régészeti emlékek és a műemlékek vissza nem építhető vagy a helyszínen meg nem őrizhető töredékei és tartozékai elhelyezésében,**
* **jogszabályban meghatározottak szerint részt vesz a védetté nyilvánított területek ellenőrzésében,**
* **gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében,**
* **részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában,**
* **muzeológiai, múzeumpedagógiai, képzési és restaurálási szakmai-módszertani központként évente legalább kétszer módszertani műhelygyakorlatot szervez,**
  + **restaurálási és műtárgyvédelmi tevékenység körében gyakorlati bemutatóval egybekötve,**
  + **gyűjteménykezelési, nyilvántartási, gyűjteményfeldolgozási és digitalizálási tevékenység körében,**
  + **múzeumpedagógia területén óvodapedagógusok és pedagógusok, továbbá a muzeális intézmények közművelődési szakemberei számára,**
* **évenként legalább egyszer helyszíni bejárás keretében felméri a megye területén lévő muzeális intézmények állományvédelmi helyzetét”**

2. Az alapító okirat 2.1.4. pontja az alábbiakkal egészül ki:

**„2.1.4.** • **Kutatást folytat Szent Márton élete, kultusza, hagyománya, továbbá egyház- és várostörténet tárgyában”**

3. Az alapító okirat 4. pontja az alábbi 4.3.5. ponttal egészül ki:

**„ 4.3.5. A Szent Márton-kutatás terén magyar és nemzetközi”**

4. Az alapító okirat 12. pontban szereplő záró rendelkezés helyébe az alábbi rendelkezés lép:

„Jelen alapító okiratot a törzskönyvi nyilvántartásba történő bejegyzés napjával lép hatályba, ezzel egyidejűleg a Savaria Megyei Hatókörű Városi Múzeum **2014. május 5.** napján kelt, Szombathely Megyei Jogú Város Közgyűlésének **169/2014.** **(IV.24.)** Kgy. számú határozattal jóváhagyott, **61.077-8/2014**. számú egységes szerkezetű alapító okirat hatályát veszti.”

**Jelen módosító okiratot a törzskönyvi nyilvántartásba történő bejegyzés napjától kell alkalmazni.**

**Szombathely, 2017. ……………………… „ ”**

P.H.

**/: Dr. Puskás Tivadar :/**

**polgármester**

**Ellenjegyezte:**

**/: Dr. Károlyi Ákos :/**

**jegyző**